Sixto Cortina (Traducción)
La próxima edición del Festival Celsius 232 de lliteratura fantástica, de terror y de ciencia ficción va celebrase ente los díes 16 y 22 de xunetu. Y va ser la décimu tercer vegada que va tresformar Avilés en centru d'atracción de l'aventura.
Eso –aventura– ye lo que vuelven prometer los organizadores del alcuentru cultural de los branos del norte de la península Ibérica. Ello ye qu'esti día desvelaron la presencia d'ún de los artistes de xéneru más destacaos del momentu: el dibuxante y ilustrador británicu William Simpson, autor ente otres coses, de los "storyboards" de la serie "Xuegu de Tronos", que ye ún de los títulos más señeros de la fantasía contemporánea y que'l so autor, George R. R. Martin, convirtióse en padrín del festival avilesín.
Amás d'esto, Simpson dibuxó personaxes importantes y hestories d'universos como los de Batman o Aliens, series como "Vamps" o "Hellblazer", onde ye ún de los autores que punxo imaxes a delles de les hestories más significatives del personaxe de John Constantine.
L'escritor y editor asturianu Rodolfo Martínez comprometió'l so regresu al Celsius –ye ún de los autores más avezaos–. Nesta ocasión faelo col segundu volume de cuentos de Kull y un llibru d'ensayu tituláu "La era Hyborea de Robert Y. Howard", una nueva esplicación del universu de Conan.
Tamién asistirá Isabel Tallos, que ye la directora artística y creativa d'Everguild, l'estudiu que robla xuegos como "Draken Lords" o los dos pertenecientes al universu "Warhammer 40.000" como "Warpforge" y "Legions". Va ser la so primer vegada n'Avilés y, arriendes d'ello, tamién el so debú nel Festival Celsius.
Esti añu tamién va tar per primer vegada nel Celsius 232 l'escritor Miguel Salas, que vendrá presentar la so novela "La madre del fríu", una historia na qu'entemez los xéneros fantástico y policiaco. Anguaño compaxina la educación cola escritura, onde publicó poemarios reconocíos, por casu, col "Hiperión".
- Un ciclista se rompe varias costillas al caer en la ruta de las trincheras de Candamo
- Detenida por estafar 70.000 euros a ancianos en Oviedo y Pola de Siero
- Heridos un ciclista y dos senderistas por sendas caídas en Candamo, Allande y Cabrales
- Impackto", el proyecto que convierte Asturias en el cerebro del embalaje sostenible para todo DuPont
- Tres especialistas del HUCA optan a la jefatura de la UCI